
92 DR 30.10.2012 

 
Saya baru-baru ini menerima aduan daripada penduduk di Damansara Heights 

bahawa ada pegawai TNB yang mahu masuk rumah tanpa notis, kononnya hendak 
memeriksa pemasangan di dalam rumah. Jadi, saya ingin bertanya kepada kementerian, 
adakah pegawai TNB dibenarkan masuk ke rumah sewenang-wenangnya. Ini kerana 
penduduk risau ada kemungkinan ada sindiket-sindiket yang mungkin menyamar sebagai 
pegawai TNB dan melakukan samun dan perkara-perkara yang tidak diingini. Saya mohon 
penjelasan, apakah SOP yang ada untuk membenarkan pegawai TNB masuk ke rumah.  

Keduanya, Butiran 070500 – Program Pendidikan dan Kesedaran Awam Berkaitan 
Tenaga Nuklear untuk Penjanaan Elektrik. Saya cuma ingin bertanya kepada kementerian, 
apakah program yang akan dilaksanakan berkaitan tenaga nuklear ini dan apakah tahap 
penerimaan sekarang di kalangan awam terhadap tenaga nuklear. Sekian, terima kasih.  

6.51 ptg.  

Tuan Pua Kiam Wee [Petaling Jaya Utara]: Terima kasih Tuan Pengerusi. Saya 
hanya ada satu perkara sahaja yang hendak dibangkitkan iaitu Perkara 010200 – Tenaga. 
Pihak Berkuasa Pembangunan Tenaga Lestari Malaysia (SEDA) telah pun ditugaskan 
untuk menguruskan pelaksanaan mekanisme feed in tariff bawah Akta Tenaga Boleh 
Baharu 2011. Pada awal tahun ini, kuota sebanyak 139 megawatt tenaga solar telahpun 
ditawarkan kepada syarikat-syarikat yang mengambil bahagian dalam kategori antara 1 
megawatt sehingga 5 megawatt. Syarikat-syarikat ini diberikan hak untuk menjual tenaga 
yang dijana kepada Tenaga Nasional.  

Syarikat-syarikat ini telah dihadkan kepada 5 megawatt sahaja oleh kementerian 
supaya tidak ada mana-mana pihak akan memonopoli kuota tenaga boleh baharu. Akan 
tetapi seperti apa yang dibongkar sebelum ini, 32.4 peratus daripada jumlah 139 megawatt 
telah diperuntukkan kepada 12 syarikat yang dimiliki oleh Suzi Suliana binti Mohd. Sidek 
dan suaminya Todd Michael Morath dan dua lagi pemilik saham bersama. Suzi Suliana 
yang memilik 99.99 peratus dan Todd Morath 0.01 peratus bersama memiliki 100 peratus 
saham Sun Energy Ventures Sdn. Bhd. Sun Energy Ventures pula memiliki 98 peratus tiga 
buah syarikat, Hundred Tech Sdn. Bhd., Indo Eagle Sdn. Bhd. dan Sharp Crest Sdn. Bhd. 
yang memegang 51 peratus saham dalam sembilan buah syarikat yang berjaya 
memperoleh jumlah kuota 32.6 megawatt.  

Mengikut rekod Suruhanjaya Syarikat Malaysia (SSM), dua orang pemilik saham 
bersama dalam tiga buah syarikat tersebut, Lim Boon Huay dan Yap Kian Mun pula 
memiliki 100 peratus saham syarikat Semangat Sarjana Sdn. Bhd., Kenari Pasik Sdn. Bhd. 
dan Tiara Insight Sdn. Bhd. yang seterusnya memiliki 99.99 peratus tiga buah syarikat, 
Ambang Fiesta Sdn. Bhd., Gaya Dunia Sdn. Bhd. dan Rentak Raya Sdn. Bhd. yang berjaya 
memperoleh 13.3 megawatt kuota tenaga solar. Keempat-empat pemilik saham tersebut 
mendapat kuota sebanyak 45.9 megawatt ataupun 32.4 peratus daripada jumlah kuota 
yang ditawarkan, jauh lebih besar daripada syarikat yang terkemuka seperti Cypark dan 
Petronas Power.  

Apatah lagi lapan daripada 12 syarikat yang berjaya tersebut hanya ditubuhkan 
tiga minggu sebelum tarikh kuota dibuka untuk di tender pada 2 Disember 2011. Tambahan 
pula, hampir kesemua syarikat tersebut hanya mempunyai paid up capital sebanyak RM100 
sahaja. Ini hanya membuktikan bahawa syarikat-syarikat ini tidak mempunyai sebarang 
pengalaman atau track rekod dalam bidang penjana kuasa tenaga solar tetapi masih boleh 
diberikan kuota yang besar. Kalau kita teliti kepada syarikat yang dimiliki oleh Lim Boon 
Huay dan juga Yap Kian Mun, sebenarnya mereka telah pun mengadu kepada saya 
bahawa mereka bukan pemilik syarikat yang sebenarnya, mereka hanya corporate 
company secretary sahaja ataupun setiausaha syarikat. Maksudnya, kerajaan telah pun 
menawarkan kuota ini kepada sebuah syarikat di mana siapa pemilik saham yang sebenar 
tidak diketahui oleh pihak kerajaan.  

Jawapan dari Menteri kepada Yang Berhormat Kuantan pada 4 Oktober masih 
menegaskan bahawa sistem pemberian kuota tersebut adalah telus. Yang Berhormat 
Menteri berkata this is the first time, dengan izin, yang berlaku di Malaysia di mana kita 
gunakan satu sistem yang cukup telus, yang cukup terbuka untuk sesiapa yang hendak 
menyertai skim ini iaitu mereka perlu bid online. Semua ini tidak ada mekanisme di mana 
saya atau CEO SEDA ini campur tangan untuk memilih siapa yang boleh diagihkan. So, it’s 
hands off, kita tidak boleh campur tangan siapa yang diagihkan, ini merupakan jawapan 
yang diberikan kepada Yang Berhormat Kuantan.  



Saya baru-baru ini menerima aduan daripada penduduk di Damansara Heights. bahawa ada pegawai TNB yang mahu masuk rumah tanpa notis, kononnya hendak memeriksa pemasangan di dalam rumah. Jadi, saya ingin bertanya kepada kementerian, adakah pegawai TNB dibenarkan masuk ke rumah sewenang-wenangnya. Ini kerana penduduk risau ada kemungkinan ada sindiket-sindiket yang mungkin menyamar sebagai pegawai TNB dan melakukan samun dan perkara-perkara yang tidak diingini. Saya mohon penjelasan, apakah SOP yang ada untuk membenarkan pegawai TNB masuk ke rumah. Keduanya, Butiran 070500- Program Pendidikan dan Kesedaran Awam Berkaitan Tenaga Nuklear untuk Penjanaan Elektrik. Saya cuma ingin bertanya kepada kementerian, apakah program yang akan dilaksanakan berkaitan tenaga nuklear ini dan apakah tahap penerimaan sekarang di kalangan awam terhadap tenaga nuklear. Sekian, terima kasih. 6.51 ptg. Tuan Pua Kiam Wee [Petaling Jaya Utara]: Terima kasih Tuan Pengerusi. Saya hanya ada satu perkara sahaja yang hendak dibangkitkan iaitu Perkara 010200- Tenaga. Pihak Berkuasa Pembangunan Tenaga Lestari Malaysia (SEDA) telah pun ditugaskan untuk menguruskan pelaksanaan mekanisme feed in tariff bawah Akta Tenaga Boleh Baharu 2011. Pada awal tahun ini, kuota sebanyak 139 megawatt tenaga solar telahpun ditawarkan kepada syarikat-syarikat yang mengambil bahagian dalam kategori antara 1 megawatt sehingga 5 megawatt. Syarikat-syarikat ini diberikan hak untuk menjual tenaga yang dijana kepada Tenaga Nasional. Syarikat-syarikat ini telah dihadkan kepada 5 megawatt sahaja oleh kementerian supaya tidak ada mana-mana pihak akan memonopoli kuota tenaga boleh baharu. Akan tetapi seperti apa yang dibongkar sebelum ini, 32.4 peratus daripada jumlah 139 megawatt telah diperuntukkan kepada 12 syarikat yang dimiliki oleh Suzi Suliana binti Mohd. Sidek dan suaminya Todd Michael Morath dan dua lagi pemilik saham bersama. Suzi Suliana yang memilik 99.99 peratus dan Todd Morath 0.01 peratus bersama memiliki 100 peratus saham Sun Energy Ventures Sdn. Bhd. Sun Energy Ventures pula memiliki 98 peratus tiga buah syarikat, Hundred Tech Sdn. Bhd., Indo Eagle Sdn. Bhd. dan Sharp Crest Sdn. Bhd. yang memegang 51 peratus saham dalam sembilan buah syarikat yang berjaya memperoleh jumlah kuota 32.6 megawatt. Mengikut rekod Suruhanjaya Syarikat Malaysia (SSM), dua orang pemilik saham bersama dalam tiga buah syarikat tersebut, Lim Boon Huay dan Yap Kian Mun pula memiliki 100 peratus saham syarikat Semangat Sarjana Sdn. Bhd., Kenari Pasik Sdn. Bhd. dan Tiara Insight Sdn. Bhd. yang seterusnya memiliki 99.99 peratus tiga buah syarikat, Ambang Fiesta Sdn. Bhd., Gaya Dunia Sdn. Bhd. dan Rentak Raya Sdn. Bhd. yang berjaya memperoleh 13.3 megawatt kuota tenaga solar. Keempat-empat pemilik saham tersebut mendapat kuota sebanyak 45.9 megawatt ataupun 32.4 peratus daripada jumlah kuota yang ditawarkan, jauh lebih besar daripada syarikat yang terkemuka seperti Cypark dan Petronas Power. Apatah lagi lapan daripada 12 syarikat yang berjaya tersebut hanya ditubuhkan tiga minggu sebelum tarikh kuota dibuka untuk di tender pada 2 Disember 2011. Tambahan pula, hampir kesemua syarikat tersebut hanya mempunyai paid up capital sebanyak RM100 sahaja. Ini hanya membuktikan bahawa syarikat-syarikat ini tidak mempunyai sebarang pengalaman atau track rekod dalam bidang penjana kuasa tenaga solar tetapi masih boleh diberikan kuota yang besar. Kalau kita teliti kepada syarikat yang dimiliki oleh Lim Boon Huay dan juga Yap Kian Mun, sebenarnya mereka telah pun mengadu kepada saya bahawa mereka bukan pemilik syarikat yang sebenarnya, mereka hanya corporate company secretary sahaja ataupun setiausaha syarikat. Maksudnya, kerajaan telah pun menawarkan kuota ini kepada sebuah syarikat di mana siapa pemilik saham yang sebenar tidak diketahui oleh pihak kerajaan. Jawapan dari Menteri kepada Yang Berhormat Kuantan pada 4 Oktober masih menegaskan bahawa sistem pemberian kuota tersebut adalah telus. Yang Berhormat Menteri berkata this is the first time, dengan izin, yang berlaku di Malaysia di mana kita gunakan satu sistem yang cukup telus, yang cukup terbuka untuk sesiapa yang hendak menyertai skim ini iaitu mereka perlu bid online. Semua ini tidak ada mekanisme di mana saya atau CEO SEDA ini campur tangan untuk memilih siapa yang boleh diagihkan. So, it's hands off, kita tidak boleh campur tangan siapa yang diagihkan, ini merupakan jawapan yang diberikan kepada Yang Berhormat Kuantan.